gu id en en es fy en en en en en en it en en en en nl en pt ja en en en en gu gu de en gu gu gu gu gu gu gu gu gu gu gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
સિંગતેલમાં ભડકો... ડબો ગમે ત્યારે ૨,૦૦૦ થઈ શકે !! - Sandesh
August 20, 2018 | 2:33 am IST
દેશભરમાં અપૂરતા અને અનિયમિત વરસાદ અને ખેડૂતોને તેલીબિયાં પાકોમાં સપોર્ટ ભાવ પણ મેળવવામાં વંચિત રહ્યાં હોવાથી વાવેતર વિસ્તારમાં જંગી ઘટાડો આવ્યો છે. વાવેતર વિસ્તારમાં ઘટાડાની સાથે તેલિયા રાજાઓને તેજી માટે મોકળું મેદાન મળી ગયું છે. એક તરફ મગફળીમાં કૌભાંડ, બીજી તરફ મગફળીના પાકમાં સરેરાશ ૫૦ ટકા ઘટાડાની વાતો અને સારા માલની મળતર ન હોવાના કારણે સિંગતેલ ડબ્બો છેલ્લા એકાદ પખવાડિયામાં ઝડપી ૧૦૦થી વધુ ઊંચકાઈ ૧૭૩૦ ઉપર બોલાઈ રહ્યો છે. જો તહેવારોની માગ વધશે અને કાચા માલોમાં મળતર નહિવત્ રહેશે તો ડબ્બો ઝડપી ૧,૮૦૦ની સપાટી પણ કુદાવી શકે છે. નવી સિઝન પૂર્વે તેલીબિયાં પાકોમાં તેજીનો માહોલ ઘડાવા લાગ્યો છે. ખેડૂતોને નવા વર્ષે તેલીબિયાં પાકોમાં સારા ભાવ મળી શકે તેવા અહેવાલો અત્યારથી મળી રહ્યાં છે. ખેડૂતો માટે નવી સિઝન લાભદાયી બની રહે તેવો આશાવાદ છે, કેમકે ખાદ્યતેલોમાં તેજીનો ટ્રેન્ડ શરૂ થઈ ચૂકયો છે. સરકારે ખાદ્યતેલોની આયાતને બ્રેક મારવા માટે આયાત ડ્યૂટીમાં કરવામાં સતત આવેલા વધારાના કારણે તેમજ બે-ત્રણ મહિનાથી રૂપિયા સામે ડોલર સતત મજબૂત બની રહ્યો હોવાથી દેશમાં આયાત ઘટી રહી છે જેની સીધી અસર પણ બજાર ભાવ પર જોવા મળી છે. દેશમાં ચાલુ વર્ષે પહેલા નવ માસમાં ખાદ્યતેલોની આયાતમાં જંગી ઘટાડો થયો છે. કુલ આયાત ૬ ટકા ઘટી ૧૦૮ લાખ ટન રહી છે જે અગાઉના વર્ષે આ સમયગાળામાં ૧૧૪ લાખ ટનની રહી હતી. આગળ જતા પણ આયાતમાં ઘટાડાની શકયતા છે.
છેલ્લા બે વર્ષથી સરકારે બલ્ક ખાદ્યતેલોની નિકાસને વેગ આપ્યો હોવાથી નિકાસમાં વધારો થઈ રહ્યો છે. દેશમાંથી સિંગદાણા તથા સિંગતેલ બલ્કમાં નિકાસ વેપારો સતત વધી રહ્યાં છે. દેશમાં ખાદ્યતેલોનું ઉત્પાદન સરેરાશ ૭૦થી ૮૦ લાખ ટનનું છે જેની સામે વપરાશ ૨૫૦ લાખ ટનથી વધુનો છે. આવા સંજોગોમાં દેશમાં વાર્ષિક સરેરાશ ૧૫૫ લાખ ટનની આયાત થઇ રહી છે. જે ચાલુ વર્ષે આકરી ડયૂટી અને ડોલરની મજબૂતીના કારણે ઘટીને ૧૩૫-૧૪૦ લાખ ટન વચ્ચે રહી જશે. દેશમાં ખેડૂતોને ત્યારે જ સારા ભાવ મળશે જ્યારે દેશમાંથી આયાત ઘટવા સાથે નિકાસ વધે, આગામી વર્ષે ખાદ્યતેલની નિકાસ વધીને એક લાખ ટનને આંબી જાય તેવા પ્રયત્નો સરકારે કરવા જોઈએ જેનાથી સ્થાનિક ઉદ્યોગને રાહત મળવા સાથે ખેડૂતોને પણ પૂરતા ભાવ મળી રહે. ગત વર્ષે મોટા ભાગના તેલીબિયાં પાકોના ભાવ પાંચ વર્ષના તળિયે પહોંચી ગયા હતા જેના કારણે વાવેતર કપાયા છે આ ઉપરાંત વરસાદ પણ અનિયમિત રહ્યો હોવાથી નવી સિઝનમાં સોયાબીનને બાદ કરતા અન્ય તેલીબિયાં પાકોમાં ઉત્પાદનમાં મોટો કાપ આવશે તેવું અંદાજાઈ રહ્યું છે. સરકાર દ્વારા કરવામાં આવેલા ડ્યૂટીમાં વધારાના કારણે થોડા વત્તા અંશે સેક્ટરને રાહત મળી છે પરંતુ આગળ જતા આયાતમાં વધુ ઘટાડો થાય અને તેની સામે દેશમાંથી તેલીબિયાં ખોળની નિકાસમાં વધારો થાય તો ઇન્ડસ્ટ્રીઝની સાથે-સાથે ખેડૂતોને પણ પૂરતા ભાવ મળી રહેશે. તેલીબિયાં ઉત્પાદક સેન્ટર એવા ગુજરાતમાં મગફળી, એરંડા તથા તલના વાવેતરમાં જંગી ઘટાડો જોવા મળ્યો છે જેના કારણે ઉત્પાદનમાં પણ મોટો કાપ આવશે. ગુજરાતમાં મગફળીનું વાવેતર ઘટીને ૧૪.૬૫ લાખ હેક્ટરમાં રહ્યું છે આમ ઉત્પાદનમાં સરેરાશ ૫૦ ટકાથી વધુનો ઘટાડો આવશે તેવા સંકેતોથી સિંગતેલમાં તેજી લંબાઇ છે.
મગફળીમાં કૌભાંડનો રેલો સિંગતેલ પર પડ્યો છે. કેન્દ્ર સરકારે ખેડૂતોને રાજી કરવા માટે મણ દીઠ ૯૦૦ના ભાવે સરેરાશ ૮.૫-૯ લાખ ટન જેટલી મગફળી ખરીદી હતી પરંતુ ખરીદીમાં અનેક ગોટાળાઓના કારણે અત્યારે જે સંસ્થાઓ પાસે માલ પડયો છે તેમાં ગુણવત્તાના નામે મીંડું છે. મોટા ભાગના ખાદ્યતેલ ઉત્પાદકો સંસ્થાઓની મગફળી ખરીદ કરવા રાજી નથી જ્યારે ખેડૂતો પાસે જૂના માલોનો સ્ટોક નહીંવત્ છે અને જે સ્ટોક બાકી રહ્યો છે તે ખેડૂતો તેજી માટે પકડીને બેઠા છે. જેના પરિણામે સિંગતેલમાં તેજી લંબાઇ રહી છે.
સિંગતેલ ડબો ઝડપી ૧,૮૦૦ થશે
મગફળીના નબળા પાકના અહેવાલો જૂના માલોનો સ્ટોક નહીંવત્ અને જે બાકી છે તેમાં પણ મોટા પાયે ભેળસેળ હોવાના કારણે કાચા માલોની શોર્ટેજ સર્જાશે. આ ઉપરાંત આગામી સમયમાં તહેવારો નજીક આવી રહ્યાં હોવાથી સિંગતેલમાં તોફાની તેજી જોવા મળી શકે છે. છેલ્લા એક પખવાડિયામાં ડબ્બા દીઠ ઝડપી ૧૦૦ વધ્યા છે જે હજુ આગામી એકાદ માસમાં વધુ વધુ ૧,૮૦૦ની સપાટી વટાવી જશે તેવો અંદાજ છે. જ્યારે અન્ય સાઇડ તેલોમાં ભાવ સપાટી જળવાઇ રહી છે. આગળ જતા ખાદ્યતેલોની આયાત કેવી રહે છે તેના પર પણ તેજી નિર્ભર રહેશે.
ખાદ્યતેલોની આયાત ઘટી ૧૩૫-૧૪૦ લાખ ટન વચ્ચે રહેશે
આકરી ડયૂટી અને ડોલર સામે રૂપિયો સતત તૂટી રહ્યો હોવાના કારણે દેશમાં ખાદ્યતેલોની આયાતમાં સતત ઘટાડો થઇ રહ્યો છે, જેના કારણે ચાલુ વર્ષે દેશમાં ખાદ્યતેલોની આયાત ઘટી ૧૩૫-૧૪૦ લાખ ટન આસપાસ રહી જશે જે અગાઉના વર્ષે ૧૫૦ લાખ ટનથી વધુ રહી હતી. ખાદ્યતેલોની આયાતમાં ઘટાડા સામે તેલીબિયાં ખોળની નિકાસમાં વૃદ્ધિ થાય તેવા સંકેતો મળી રહ્યાં છે. અમેરિકા અને ચીન વચ્ચે આંતરિક વેપાર યુદ્ધના કારણે ચીને ભારત તરફ નજર દોડાવી છે જેના કારણે ચીને ભારતથી આયાત થતા ખોળ પર અષાઉ પ્રતિબંધ મૂકયો હતો તે સત્વરે ઉઠાવી લે અને મોટા પાયે ભારતીય ખોળની આયાત કરશેતેમજ ડોલરની મજબૂતીથી પણ તેલીબિયાં ખોળની નિકાસને સપોર્ટ મળી રહેશે.
મગફળીના પાકમાં ૫૦ ટકાના ઘટાડાની દહેશત, તહેવારો નજીક હોવાથી માગના ટેકે સિંગતેલ ૧,૭૫૦-૧,૮૦૦ થઇ શકે
ખાદ્યતેલોની આયાત પર અંકુશ યથાવત રહેશે અને મગફળીનું ઉત્પાદન ૧૫ લાખ ટન આસપાસ રહેશે તો સિંગતેલ ૨,૦૦૦ પણ થઇ શકે
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
અંબાલાલ પટેલની મોટી આગાહી, ગુજરાતમાં હવે પછી ભારેથી અતિભારે વરસાદ ક્યારે પડશે
આ વિસ્તારમાં ભારે વરસાદની આગાહી કરનારા જ્યોતિષીઓ પણ ખોટા પડયા
બોલિવૂડ છોડવા પર ટ્રોલ થઈ જાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
મેનેજરને ફીડરથી દૂધ પીવડાઇ રહી છે કેટરીના કૈફ, તસવીરો આવી સામે
યુવરાજની રિટાયરમેન્ટ પાર્ટીમાં સ્ટાર્સનો જમાવડો, નીતા અંબાણી સહિત આ લોકો પહોંચ્યા
કુંભ રાશિએ તબિયત સાચવવી, કેવો રહેશે તમારો દિવસ જાણો, Video
Video: સલમાન ખાને આપ્યું પાણી તો વિફર્યા ‘બજરંગી ભાઈજાન’, આપી એવી પ્રતિક્રિયા કે…
હરિયાણવી ડાન્સર સપના ચૌધરીને ડાન્સમાં ટક્કર આપે છે તેની માતા, Video વાયરલ
આ વ્યક્તિના વાંજિત્રના સૂરમાં છે સુપર પાવર, શ્રીકૃષ્ણની જેમ દોડતી આવે છે ગાયો, જુઓ Video
આ નાનકડી બાળકીને સાંભળી તમને થશે માન, ટેલેન્ટ જોઈ કહી ઉઠશો અરે ભાઈ વાહ!, Video